ፊሊፒንስ ከዓለም አቀፉ የጦር ወንጀለኞች ፍርድ ቤት አባልነት ራሷን ልታገል ነው
ፊሊፒንስ ከዓለም አቀፉ የጦር ወንጀለኞች ፍርድ ቤት አባልነት ራሷን ልታገል እንደሆነ የፊሊፒንሱ ፕዝዳንት ሮድሪጎ ዱቴርቴ አስታወቀዋል፡፡የፍርድ ቤት ኢፍትሃዊ አገልግሎት ሀገራቸው አባልነቷን አባልነቷን እንድትሰርዝ ምክንያት እንደሆነም ፕሬዚዳንቱ ጠቁመዋል፡፡  የዓለም አቀፉ የጦር ወንጅለኞች ተመልካች ፍርድ ቤት በከፍተኛ የሙስና ቅሌት የተወነጀሉ ግለሰቦችን ጨምሮ በዋናነት በጦር ወንጀል የተጠረጠሩ እና ከማንኛዉም ሀገር ፍርድ ቤት አቅም በላይ የሆነን ጉዳይ ይዳኛል፡፡ይሁን እንጅ የዓለም አቀፉ የጦር ወንጀለኞች ፍርድ ቤት አይ ሲ ሲ በሚሰጣቸው ፍርዶች በድሃ ሀገራት ላይ ክንዱ ይበረታል በመባል ይወቀሳል፡፡በተለይም በአንዳንድ የአፍሪካ ሀገራት መሪዎች ላይ እና በመካከለኛው የዓለም ሀገራት ላይ በሚያስተላልፋቸው ዉሳኔዎች ብዙ ጊዜ ይወቀሳል፡፡ቡሩንዲ፣ ደቡብ አፍሪካ፣ ሴኔጋል፣ ጋምቢያ እና ሌሎች የአፍሪካ ሀገራት ከፍርድ ቤቱ አባልነት ራሳቸዉን ለማግለል ባሳለፍነው የፈረንጆቹ 2017 ፊርማቸዉን ሲያሰባስቡ እንደነበር የሚታወስ ነው፡፡አሁን ደግሞ የፊሊፒንሱ ፕሬዝዳንት ዓለም አቀፉ የጦር ፍርድ ቤት አይ ሲ ሲ በሀገራቸው ላይ እያራመደ ነው ባሉት አግባብ ያልሆነ ጫና ምክንያት ከአባልነት መውጣቷን አስተውቀዋል፡፡ፕሬዝዳንት ሮድሪጎ ዱቴርቴ የሀገራቸው ከአባልነት ራሷን ማግለሏን አስመልክቶ እንደተናገሩት የዓለም አቀፉ የጦር ወንጀለኞች ተመልካች ፍርድ ቤት አይ ሲ ሲ ሀገራቸዉን እንደ ሰው ዘር ገዳይ አድርጎ ይመለከታታል ማለታቸው ተሰምቷል፡፡ፕሬዝዳንት ዱቴርቴ በሀገራቸው ህገ ወጥ የአደንዛዥ እጽን ለመግታት ህግ ማውጣታቸዉን እና ጥብቅ ቁጥጥር ማድረግ መጀመራቸውን ተከትሎ የአለም አቀፉ የጦር ወንጀል ተመልካች ፍርድ ቤት በዜጎች ላይ የሰብአዊ ጥሰት እየተከሰተ ነው በሚል ሲከስ መቆየቱ ይታወቃል፡፡ፕሬዝዳንቱ ይህን የማያወላውል ህግ  ከ2002 ጀምሮ ተግባራዊ ማድረግ የጀመሩ ሲሆን እስካሁን ከ4ሺ በላይ ዜጎች ከወንጀሉ ጋር በተያያዘ መሞታቸው ነው የሚነገረው፡፡ፕሬዝዳንቱ ይህን ህግ ተግባራዊ ማድረግ ሲጀምሩ ለዓለም አቀፉ የጦር ወንጅሎቹ ደግሞ የህጉ ተገቢነት አልታየዉም፡፡ፕሬዝዳንት ዱቴርቴ እየወሰዱት የሚገኘውን የሞት ቅጣት ፍርድ ቤቱ አግባብ እንዳልሆነ አድርጎ ይመለከተዋል፡፡ዱቴርቴ የአደንዛዥ እፅ ሱሰኞች እና አዘዋዋሪዎችን ለማጥፋት የሚያስተላልፉት ከውሃ የቀጠነ ትእዛዝ ተገቢ መሆኑን በማረጋጥ ሀገራቸው ከአሁን በኋላ የፍርድ ቤቱ አባል አለመሆኗን ማወጃቸውን ሮይተርስ እና ቢቢሲ ዘግበዋል፡፡